40. ΝΟΜΟΘΕΤ. ΔΙΑΤΑΓΜΑ υπ’ αριθ. 1393 της 11/18 Μαΐου 1973 (ΦΕΚ Α΄ 109) Περί προσλήψεως προσωπικού παρά τη Εθνική Στατιστική Υπηρεσία της Ελλάδος, επί συμβάσει ιδιωτικού δικαίου. Άρθρ.1.-Επιτρέπεται, προς αντιμετώπισιν εκτάκτων υπηρεσιακών αναγκών, προκυπτουσών εκ της διενεργείας της προγραμματισθείσης δια το έτος 1973 γενικής καθ’ άπασαν την χώραν απογραφής των καταστημάτων και επιχειρήσεων εξορύξεως, βιομηχανίας, ηλεκτρισμού και φωταερίου και των επί τη βάσει ταύτης επιχειρηθησομένων δειγματοληπτικών ερευνών, η, δι’ αποφάσεως του Πρωθυπουργού, ως Προϊσταμένου του Υπουργείου Προγραμματισμού και Κυβερνητικής Πολιτικής, πρόσληψις παρά τη Εθνική Στατιστική Υπηρεσία της Ελλάδος προσωπικού επί συμβάσει ιδιωτικού δικαίου, ως ακολούθως: α.60 υπαλλήλων, κεκτημένων πτυχίον Ανωτάτης Σχολής ημεδαπής ή ισοτίμου αλλοδαπής, δια το χρονικόν διάστημα από της προσλήψέως των και δια 2 έτη, εν πάση δε περιπτώσει ουχί πέραν της 31ης Μαρτ. 1976. Θέσεις εκ των ανωτέρω αίτινες δεν κατέστη δυνατόν να πληρωθούν δια πτυχιούχων Ανωτάτων Σχολών, προσαυξάνουν τον αριθμόν των εν τη επομένη περιπτ. β΄ προβλεπομένων θέσεων. β.95 υπαλλήλων, κεκτημένων απολυτήριον Γυμνασίου ή άλλης ισοτίμου Σχολής ημεδαπής ή αλλοδαπής, δια το χρονικόν διάστημα από της προσλήψεώς των και δια 2 έτη, εν πάση δε περιπτώσει ουχί πέραν της 31ης Μαρτ. 1976. γ.140 χειριστών μηχανών, κεκτημένον απολυτήριον Γυμνασίου ή άλλης ισοτίμου Σχολής ημεδαπής ή αλλοδαπής και ικανότητα εις τον χειρισμόν στατιστικών μηχανών, δια το χρονικόν διάστημα από της προσλήψεώς των και δια 2 έτη, εν πάση δε περιπτώσει ουχί πέραν της 30ης Ιουν. 1976. δ.5 βιβλιοδετών, κεκτημένων απολυτήριον Δημοτικού Σχολείου και σχετικήν εμπειρίαν, δια το χρονικόν διάστημα από της προσλήψεώς των και δια 2 έτη, εν πάση δε περιπτώσει ουχί πέραν της 31ης Μαρτ. 1976. Άρθρ.2.-1.Η επιλογή και η πρόσληψις του κατά το άρθρ. 1 προσωπικού, διενεργείται κατά την δια της υπ’ αριθ. 13277/4211/1970 (ΦΕΚ 431/τεύχ. Β΄/1970) κοινής αποφάσεως των Υπουργών Προεδρίας Κυβερνήσεως και Συντονισμού (ανωτ. αριθ. 28), οριζομένην διαδικασίαν και προϋποθέσεις. 2.Οι δυνάμει του παρόντος προσληφθησόμενοι, απολύονται αυτοδικαίως και άνευ δικαιώματος αποζημιώσεώς τινος ένεκεν της αιτίας ταύτης, άμα  τη λήξει του χρόνου δι’ όν προσελήφθησαν, εν πάση δε περιπτώσει άμα τη επελεύσει του εν άρθρ. 1 τασσομένου, κατά περίπτωσιν προσλαμβανομένων, ανωτάτου ορίου του χρόνου λήξεως της εργασίας. Άρθρ.3.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 